ANAN ปรับเพิ่มเป้ายอดขายทั้งปีเป็น 2.6 หมื่นลบ.จากเดิม 2.3 หมื่นลบ.
ANAN ปรับเพิ่มเป้ายอดขายทั้งปีเป็น 2.6 หมื่นลบ.จากเดิม 2.3 หมื่นลบ.
14 ส.ค. 2558

นายชานนท์ เรืองกฤตยา ประธานเจ้าหน้าที่บริหาร และกรรมการผู้จัดการใหญ่ บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยว่า ภาพรวมการดำเนินธุรกิจในช่วงไตรมาส 2 ของปี 2558 บริษัทประสบความสำเร็จจากการที่ลูกค้าให้การตอบรับโครงการที่อยู่อาศัยต่างๆ ของ อนันดาฯ ในกรุงเทพฯ เป็นอย่างดี ทำให้บริษัทสร้างยอดขายรวมกว่า 12,300 ล้านบาท คิดเป็น 53% ของเป้าหมายยอดขายทั้งปีที่ตั้งไว้ในไตรมาส 1/2558 ในระดับ 23,000 ล้านบาท
ทั้งนี้ บริษัทได้ปรับเพิ่มเป้ายอดขายทั้งปีเป็น 26,000 ล้านบาท และคงเป้ารายได้ทั้งปีไม่เปลี่ยนแปลงจากเป้าหมายที่ตั้งไว้ก่อนหน้าอยู่ระหว่าง 10,000-11,000 ล้านบาท 